Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasi faoliyatini tashkil etish toʻgʻrisida
(resolution, 2024-12-11)

Oʻzbekiston Respublikasi Prezidentining “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida” 2018-yil 5-sentabrdagi PQ-3931-son qarori ijrosini taʼminlash, shuningdek, zamonaviy talablar va xalqaro standartlarni hisobga olgan holda respublika umumtaʼlim muassasalarining moddiy-texnika bazasini tizimli asosda rivojlantirish va mustahkamlash, ularni eng ilgʻor oʻquv, axborot-kompyuter texnikasi, darsliklar va oʻquv-metodik qoʻllanmalari bilan jihozlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida” 2018-yil 5-sentabrdagi PQ-3931-son qaroriga muvofiq: b) 2018-yil 1-noyabrdan boshlab Oʻzbekiston Respublikasi Moliya vazirligi huzuridagi budjetdan tashqari Respublika maqsadli kitob jamgʻarmasi Oʻzbekiston Respublikasi Xalq taʼlimi vazirligi idoraviy boʻysunuviga oʻtkazilganligi maʼlumot uchun qabul qilinsin. 2. Quyidagilar: b) Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasining asosiy vazifalari etib belgilansin: umumiy oʻrta va oʻrta maxsus taʼlim muassasalarining kutubxona jamgʻarmalari uchun umumtaʼlim fanlari boʻyicha darsliklar va oʻquv-metodik majmualar bilan taʼminlashga qaratilgan Oʻzbekiston Respublikasi Davlat budjeti mablagʻlari va homiylik xayriyalarini, xalqaro moliya institutlarining kredit va grantlarini, darsliklar va chet tillari boʻyicha mashq daftarlarining ijara toʻlovlarini jamlash, ushbu mablagʻlardan samarali foydalanishni tashkil etish; umumiy oʻrta va oʻrta maxsus taʼlim muassasalarining ayrim toifadagi, yaʼni birinchi sinf oʻquvchilarini, “Mehribonlik” uylari tarbiyalanuvchilari, jismoniy yoki psixik rivojlanishida nuqsoni boʻlgan bolalar uchun ixtisoslashtirilgan maktablar va maktab-internatlarning oʻquvchilarini, ijtimoiy yordamga muhtoj boʻlgan oilalardagi oʻquvchilarni hamda oʻqituvchilarni Oʻzbekiston Respublikasi Davlat budjeti mablagʻlari hisobidan bepul taʼminlash maqsadida umumiy oʻrta taʼlim muassasalarining kutubxona jamgʻarmalari uchun umumtaʼlim fanlaridan darsliklar va oʻquv-metodik majmualarni xarid qilish va yetkazib berishni moliyalashtirish; umumiy oʻrta va oʻrta maxsus taʼlim muassasalari oʻquvchilarini ijara asosida taʼminlash uchun umumiy oʻrta taʼlim muassasalarining kutubxona jamgʻarmalariga umumtaʼlim fanlaridan darsliklar va chet tillari boʻyicha mashq daftarlarini xarid qilish va yetkazib berishni moliyalashtirish; ayrim fanlar chuqur oʻrganiladigan ixtisoslashtirilgan davlat umumtaʼlim muassasalari hamda oʻrta maxsus taʼlim muassasalari uchun bepul va ijara asosida umumtaʼlim fanlaridan darsliklarni umumiy oʻrta taʼlim muassasalarining kutubxona jamgʻarmalariga xarid qilish va yetkazib berishni moliyalashtirish; xarid qilishning tasdiqlangan istiqbol kvotalaridagi darsliklar va oʻquv-metodik majmualarni chop etuvchi nashriyotlar va bosmaxonalarga darsliklarning chakana savdo tarmogʻi orqali sotilishini qoʻllab-quvvatlash uchun qisqa muddatli maqsadli ssudalar ajratish orqali yordam koʻrsatish; jamgʻarma mablagʻlarining oʻz vaqtida tushishini taʼminlash va tahlil qilib borish. 3. Quyidagilar: b) Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasi Vasiylik kengashi tarkibi hamda Ijro etuvchi direksiyasining tuzilmasi 3 va 3a-ilovalarga muvofiq; Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasi toʻgʻrisida nizom 4-ilovaga muvofiq tasdiqlansin. 4. Belgilansinki: Oʻzbekiston Respublikasi Xalq taʼlimi vazirligi tomonidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda shakllantirilgan umumtaʼlim muassasalarini qurish, rekonstruksiya qilish va mukammal taʼmirlashning har yilgi manzilli roʻyxatlari navbatdagi yil uchun Oʻzbekiston Respublikasining rivojlanish davlat dasturlariga yoki Investitsiya dasturlariga belgilangan tartibda kiritiladi; umumiy oʻrta va oʻrta maxsus taʼlim muassasalarining ayrim toifadagi, yaʼni birinchi sinf oʻquvchilarini, “Mehribonlik” uylari tarbiyalanuvchilari, jismoniy yoki psixik rivojlanishida nuqsoni boʻlgan bolalar uchun ixtisoslashtirilgan maktablar va maktab-internatlarning oʻquvchilarini, ijtimoiy yordamga muhtoj boʻlgan oilalardagi oʻquvchilarni hamda oʻqituvchilarni darsliklar, shuningdek ijara asosida darsliklar bilan birlamchi taʼminlashga hamda Oʻzbekiston Respublikasining rivojlanish davlat dasturlariga yoki Investitsiya dasturlariga kiritilgan loyihalarni moliyalashtirishga Oʻzbekiston Respublikasi Davlat budjeti parametrlarida nazarda tutilgan mablagʻlar har oyda Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasiga uning asoslangan buyurtmanomasiga koʻra oʻtkazib beriladi. 5. Oʻzbekiston Respublikasi Xalq taʼlimi vazirligi Moliya vazirligi, Qurilish vazirligi hamda boshqa manfaatdor vazirliklar va idoralar bilan birgalikda bir oy muddatda umumtaʼlim muassasalarini qurish, rekonstruksiya qilish, mukammal taʼmirlash va jihozlash (qoʻshimcha jihozlash) ning har yilgi manzilli dasturlarini shakllantirish tartibi toʻgʻrisidagi nizomni tasdiqlashni nazarda tutuvchi Hukumat qarori loyihasini ishlab chiqib, uni belgilangan tartibda Oʻzbekiston Respublikasi Vazirlar Mahkamasiga kiritsin. 6. Belgilab qoʻyilsinki: b) Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasi Oʻzbekiston Respublikasi Moliya vazirligi huzuridagi budjetdan tashqari Respublika maqsadli kitob jamgʻarmasining barcha huquq va majburiyatlari boʻyicha huquqiy vorisi hisoblanadi. v) Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasining ijro etuvchi direksiyalari xodimlariga davlat boshqaruvi organlari xodimlari uchun belgilangan mehnatga haq toʻlash shartlari tatbiq etiladi. 7. Oʻzbekiston Respublikasi Xalq taʼlimi vazirligi manfaatdor vazirliklar va idoralar bilan birgalikda bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 8. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining oʻrinbosari A.A. Abduxakimov hamda Oʻzbekiston Respublikasi xalq taʼlimi vaziri Sh.X. Shermatov zimmasiga yuklansin. 1.Sh. Shermatov―xalq taʼlimi vaziri, Vasiylik kengashi raisi2.B. Ashrafxanov―moliya vaziri oʻrinbosari, Vasiylik kengashi raisi oʻrinbosari3.B. Usmonov―iqtisodiyot va sanoat vaziri oʻrinbosari4.U. Begimkulov―oliy va oʻrta maxsus taʼlimi vaziri oʻrinbosari5.D. Kattaxanova―Oʻzbekiston Yoshlar ittifoqi raisi oʻrinbosari6.Lavozimi boʻyicha―Oʻzbekiston Respublikasi Oila va xotin-qizlar qoʻmitasi raisining oʻrinbosari7.Lavozimi boʻyicha―Oʻzbekiston Respublikasi Oila va xotin-qizlar qoʻmitasi huzuridagi Oila va gender ilmiy-tadqiqot instituti direktori8.Sh. Javlonov―“Mahalla” xayriya jamoat fondi respublika boshqaruvi raisi9.A. Ayapov―Qoraqalpogʻiston Respublikasi Xalq taʼlimi vaziri10.V. Rajapov―Namangan viloyati xalq taʼlimi boshqarmasi boshligʻi11.S. Inogamova―Toshkent shahar 50-son umumtaʼlim maktabi direktori12.X. Asrorov―Xalq taʼlimi vazirligining yuridik boʻlim boshligʻi13.Lavozim boʻyicha―Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasi Ijro etuvchi direksiyasi direktori, Kengash kotibi 1. Ushbu Nizom Oʻzbekiston Respublikasi Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasining (keyingi oʻrinlarda Jamgʻarma deb ataladi) huquqiy maqomi, asosiy vazifalari, huquq va majburiyatlari, shuningdek, Jamgʻarma mablagʻlarini shakllantirish va ulardan foydalanish tartibini belgilaydi. 2. Jamgʻarma oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, boshqa normativ-huquqiy hujjatlarga, Jamgʻarma Vasiylik kengashi qarorlariga, shuningdek ushbu Nizomga amal qiladi. 3. Jamgʻarma davlat muassasasi shaklidagi yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga hamda blankalarga, mustaqil balansga, gʻaznachilik shaxsiy gʻazna hisobvaraqlariga, bank hisob raqamlariga, shu jumladan, xorijiy valyutadagi talab qilib olinadigan depozit bank hisob raqamiga ega boʻladi. 4. Jamgʻarmaning asosiy vazifalari quyidagilar hisoblanadi: umumiy oʻrta va oʻrta maxsus taʼlim muassasalarining kutubxona jamgʻarmalari uchun umumtaʼlim fanlari boʻyicha darsliklar va oʻquv-metodik majmualar bilan taʼminlashga qaratilgan Oʻzbekiston Respublikasi Davlat budjeti mablagʻlari va homiylik xayriyalari, xalqaro moliya institutlarining kredit va grantlari (keyingi oʻrinlarda budjet va budjetdan tashqari mablagʻlar deb ataladi), darsliklar va chet tillari boʻyicha mashq daftarlarining ijara toʻlovlarini (keyingi oʻrinlarda ijara toʻlovlari deb ataladi) jamlash, ushbu mablagʻlardan samarali foydalanishni tashkil etish; umumiy oʻrta va oʻrta maxsus taʼlim muassasalarining ayrim toifadagi, yaʼni birinchi sinf oʻquvchilarini, “Mehribonlik” uylari tarbiyalanuvchilarini, jismoniy yoki psixik rivojlanishida nuqsoni boʻlgan bolalar uchun ixtisoslashtirilgan maktablar va maktab-internatlarning oʻquvchilarini, ijtimoiy yordamga muhtoj boʻlgan oilalardagi oʻquvchilarni hamda oʻqituvchilarni Oʻzbekiston Respublikasi Davlat budjeti mablagʻlari hisobidan bepul taʼminlash maqsadida umumiy oʻrta taʼlim muassasalarining kutubxona jamgʻarmalari uchun umumtaʼlim fanlaridan darsliklar va oʻquv-metodik majmualarni xarid qilish va yetkazib berishni moliyalashtirish; umumiy oʻrta va oʻrta maxsus taʼlim muassasalari oʻquvchilarini ijara asosida taʼminlash uchun umumiy oʻrta taʼlim muassasalarining kutubxona jamgʻarmalariga umumtaʼlim fanlaridan darsliklar va chet tillari boʻyicha mashq daftarlarini xarid qilish va yetkazib berishni moliyalashtirish; ayrim fanlar chuqur oʻrganiladigan ixtisoslashtirilgan davlat umumtaʼlim muassasalari hamda oʻrta maxsus taʼlim muassasalari uchun bepul va ijara asosida umumtaʼlim fanlaridan darsliklarni umumiy oʻrta taʼlim muassasalarining kutubxona jamgʻarmalariga xarid qilish va yetkazib berishni moliyalashtirish; xarid qilishning tasdiqlangan istiqbol kvotalaridagi darsliklar va oʻquv-metodik majmualarni chop etuvchi nashriyotlar va bosmaxonalarga darsliklarni chakana savdo tarmogʻi orqali sotilishini qoʻllab-quvvatlash uchun qisqa muddatli maqsadli ssudalar ajratish orqali yordam koʻrsatish; Jamgʻarma mablagʻlarini oʻz vaqtida tushishini taʼminlash va tahlil qilib borish. 5. Jamgʻarma oʻziga yuklangan asosiy vazifalarni bajarish doirasida quyidagi huquqlarga ega: darsliklarni ijaraga berish masalalari boʻyicha Moliya vazirligi gʻaznachilik boʻlinmalari bilan oʻzaro hamkorlik qilish, ulardan ijara toʻlovlari tushumlari boʻyicha aniq maʼlumotlarni olish; nashriyot, bosmaxona va kitob savdo tashkilotlariga ajratilgan ssudalardan maqsadli foydalanilishi toʻgʻrisida ulardan tegishli maʼlumotlarni olish. Jamgʻarma qonun hujjatlariga muvofiq boshqa huquqlarga ham ega boʻlishi mumkin. 6. Jamgʻarma: umumiy oʻrta va oʻrta maxsus taʼlim muassasalari uchun darsliklar hamda oʻquv-metodik majmualarni xarid qilish va yetkazib berish bilan bogʻliq xarajatlarni moliyalashtirish uchun Oʻzbekiston Respublikasi Davlat budjetidan talab etiladigan mablagʻlar boʻyicha soʻrovni shakllantirishga; Jamgʻarmaning daromadlari va xarajatlari hisobini yuritish, shuningdek, ular boʻyicha choraklik va yillik hisobotlarni shakllantirishga; umumtaʼlim fanlaridan darsliklar hamda oʻquv-metodik majmualarni nashr etish va yetkazib berishni oʻz vaqtida moliyalashtirish uchun Oʻzbekiston Respublikasi Xalq taʼlimi vazirligiga mablagʻlar ajratishga; qonun hujjatlariga muvofiq har yili Jamgʻarma faoliyatining auditorlik tekshiruvini oʻtkazishga; Jamgʻarmaning Vasiylik kengashi qarorlarini oʻz vaqtida ijro etishga majbur. Jamgʻarma qonun hujjatlariga muvofiq boshqa majburiyatlarni ham olishi mumkin. 7. Jamgʻarmaning Vasiylik kengashi (keyingi oʻrinlarda Vasiylik kengashi deb ataladi) Jamgʻarmaning yuqori boshqaruv organi hisoblanadi. Vasiylik kengashining shaxsiy tarkibi Oʻzbekiston Respublikasi Vazirlar Mahkamasi tomonidan tasdiqlanadi. Vasiylik kengashining aʼzolari oʻz faoliyatini jamoatchilik asosida amalga oshiradi. 8. Vasiylik kengashining yigʻilishlari, zaruratga qarab, ammo yiliga kamida ikki marotaba oʻtkaziladi. Vasiylik kengashi yigʻilishlarida xalqaro moliya institutlari vakillari kuzatuvchi sifatida ishtirok etish huquqiga ega. 9. Vasiylik kengashining qarorlarini qabul qilish, uning raisi tashabbusi bilan mazkur Kengash aʼzolari bilan kelishilgan holda soʻrov yoʻli orqali qabul qilinishi mumkin. Vasiylik kengashi qarorlari bayonnoma bilan rasmiylashtiriladi. 10. Vasiylik kengashi: Oʻzbekiston Respublikasi Xalq taʼlimi vazirligi tomonidan oʻz tasarrufidagi, shuningdek tasarrufida taʼlim muassasalari boʻlgan boshqa vazirliklar va idoralar takliflari asosida umumiy oʻrta va oʻrta maxsus taʼlim muassasalari uchun keyingi oʻquv yiliga taqdim etilgan umumtaʼlim fanlaridan darsliklar va oʻquv-metodik majmualarni nashr etish va xarid qilishning istiqbol kvotalarini tasdiqlaydi; Jamgʻarma oldiga qoʻyilgan vazifalarni hal qilish uchun manfaatdor vazirliklar, idoralar va boshqa tashkilotlar vakillarini jalb qiladi; Jamgʻarmaning daromadlari va xarajatlarining manbalari va foydalanish yoʻnalishlari boʻyicha prognoz parametrlarini, shuningdek Jamgʻarmaga yil davomida kelib tushgan mablagʻlarning miqdorini va ijrosi boʻyicha yillik hisobotni tasdiqlaydi; Jamgʻarma daromadlarini toʻliq shakllantirish hamda mablagʻlaridan maqsadli foydalanish yuzasidan Jamgʻarma faoliyati ustidan nazoratni amalga oshiradi; Jamgʻarma mablagʻlari hisobidan ijaraga berish uchun xarid qilinadigan darsliklar va chet tillari boʻyicha mashq daftarlari ijara toʻlovlari miqdorlarini sinflar kesimida hisoblash va toʻlash tartibini hamda yillik ijara toʻlovi miqdorini belgilaydi; xorijiy investitsiyalar va grantlarni jalb etishda Jamgʻarmaga koʻmaklashadi; Jamgʻarma ijro etuvchi direksiyasi (keyingi oʻrinlarda Direksiya deb ataladi) faoliyatini mablagʻ bilan taʼminlash uchun xarajatlar smetasini tasdiqlaydi; Jamgʻarma mablagʻlarini shakllantirish va undan foydalanish bilan bogʻliq boshqa vakolatlarni amalga oshiradi. 11. Vasiylik kengashi Direksiyaning ijrochi direktori taklifiga asosan Jamgʻarma daromadlari va xarajatlarining tasdiqlangan asosiy parametrlariga oʻzgartirish kiritishi mumkin. 12. Direksiya Jamgʻarmaning ijro organi hisoblanadi. Direksiya: Oʻzbekiston Respublikasi Xalq taʼlimi vazirligi bilan birgalikda har yili kelgusi oʻquv yiliga umumiy oʻrta va oʻrta maxsus taʼlim muassasalari kutubxona jamgʻarmasi uchun darsliklar va oʻquv-metodik majmualarni nashr etish va xarid qilishning istiqbol kvotalarini ishlab chiqadi; Jamgʻarmaning daromadlari va xarajatlari prognoz parametrlarini, shuningdek ularning ijrosi yuzasidan hisobotni tayyorlaydi va Vasiylik kengashiga taqdim etadi; umumiy oʻrta va oʻrta maxsus taʼlim muassasalarining ayrim toifadagi oʻquvchilari hamda oʻqituvchilarini budjet mablagʻlari hisobidan bepul taʼminlash uchun umumtaʼlim fanlaridan darsliklar va oʻquv-metodik majmualarni xarid qilish va yetkazib berishni moliyalashtiradi; umumiy oʻrta va oʻrta maxsus taʼlim muassasalari oʻquvchilarini ijara asosida taʼminlash uchun umumtaʼlim fanlaridan darsliklar va chet tillari boʻyicha mashq daftarlarini xarid qilish va yetkazib berishni moliyalashtiradi; ayrim fanlar chuqur oʻrganiladigan ixtisoslashtirilgan davlat umumtaʼlim muassasalari hamda oʻrta maxsus taʼlim muassasalari uchun bepul va ijara asosida darsliklarni xarid qilish va yetkazib berishni moliyalashtiradi; darslik va oʻquv-metodik majmualarni chop etish jarayoniga tayyorlash va ekspertiza qilish ishlarini moliyalashtiradi; Jamgʻarma va Oʻzbekiston Respublikasi Davlat budjeti mablagʻlari hisobidan umumiy oʻrta va oʻrta maxsus taʼlim muassasalari kutubxona jamgʻarmalarini umumtaʼlim fanlaridan darsliklar va oʻquv-metodik majmualar bilan taʼminlash boʻyicha xalq taʼlimi organlari hamda oʻrta maxsus taʼlim muassasalari faoliyatini muvofiqlashtiradi; umumtaʼlim fanlaridan darsliklar va oʻquv-metodik majmualarni nashr etish faoliyati bilan muntazam shugʻullanadigan nashriyot va bosmaxonalarining moliyaviy ahvolini oʻrgangan holda ularning aylanma mablagʻlarini vaqtinchalik toʻldirish uchun qisqa muddatli maqsadli ssudalar ajratadi; darsliklar va oʻquv-metodik majmualarning xarid qilinishi va yetkazib berilishi hamda ekspertiza qilinishi ishlari uchun moliyalashtirilgan Jamgʻarma mablagʻlaridan maqsadli va samarali foydalanilishi, daromadlarning toʻliq va oʻz vaqtida tushishi yuzasidan nazorat oʻrnatadi; nashriyot va bosmaxonalarga ajratilgan ssudalardan samarali foydalanish va qaytarilishini taʼminlash boʻyicha monitoring olib boradi; Direksiyani saqlash boʻyicha xarajatlar smetasini tuzadi va tasdiqlash uchun Vasiylik kengashiga taqdim etadi; Vasiylik kengashi raisi bilan kelishgan holda jamgʻarmaning boʻsh mablagʻlarini tijorat banklari depozitlariga joylashtiradi. 13. Direksiyani saqlash xarajatlari Jamgʻarma mablagʻlari hisobidan amalga oshiriladi. 14. Direksiya xodimlarini moddiy ragʻbatlantirish (mukofotlar, qoʻshimcha va ustamalar, ragʻbatlantiruvchi toʻlovlar, shuningdek, qoʻshimcha moddiy ragʻbatlantirish) tartibi Vasiylik kengashi tomonidan belgilanadi. 15. Direksiyani Oʻzbekiston Respublikasi Vazirlar Mahkamasi tomonidan lavozimga tayinlanadigan (Oʻzbekiston Respublikasi xalq taʼlimi vaziri tavsiyasiga koʻra) va ozod etiladigan ijrochi direktor boshqaradi. 16. Ijrochi direktor: Jamgʻarmaning joriy faoliyatini tashkil etadi va Jamgʻarmaga yuklatilgan vazifalar bajarilishi, shu jumladan, ijara mablagʻlarining yigʻilishi va mablagʻlardan maqsadli foydalanilishi uchun javob beradi; Jamgʻarma mablagʻlari tushumlarini koʻpaytirish va ulardan samarali foydalanish boʻyicha takliflar tayyorlaydi hamda Vasiylik kengashiga koʻrib chiqish uchun kiritadi; Jamgʻarmaga yuklangan asosiy vazifalarga muvofiq Jamgʻarma faoliyatini tashkillashtiradi, xodimlarning cheklangan umumiy soni doirasida Direksiyaning shtatlar jadvalini tasdiqlaydi; Direksiyaning shtatdagi xodimlarining cheklangan soni doirasida oʻzgartirishlar kiritadi; Direksiya xodimlarini belgilangan tartibda lavozimga tayinlaydi va lavozimdan ozod qiladi, shuningdek xodimlarni ragʻbatlantirish boʻyicha qarorlar qabul qiladi hamda ularning lavozim majburiyatlari va vakolatlarini taqsimlaydi; pul mablagʻlari va moddiy boyliklarning buxgalteriya hisobi yuritilishini, statistika va buxgalteriya hisobotlari tuzilishini hamda belgilangan tartibda taqdim etilishini tashkil qiladi; Jamgʻarma nomidan shartnomalarni, shu jumladan, Jamgʻarmaning boʻsh mablagʻlarini tijorat banklari depozitlariga joylashtirish toʻgʻrisidagi shartnomalarni imzolaydi; Jamgʻarmaning lavozim yoʻriqnomalari va boshqa ichki hujjatlarini tasdiqlaydi; Jamgʻarma xodimlari bajarishi majburiy boʻlgan buyruqlar chiqaradi; ushbu Nizom va qonun hujjatlariga muvofiq boshqa masalalarni koʻrib chiqadi. 17. Ijrochi direktor qonun hujjatlariga muvofiq boshqa huquqlarga ham ega boʻlishi hamda boshqa majburiyatlarni ham olishi mumkin. 18. Jamgʻarmaning kelgusi yil uchun daromadlari va xarajatlari istiqbol rejalarini tayyorlash, koʻrib chiqish va tasdiqlash Oʻzbekiston Respublikasi Davlat budjeti parametrlari loyihasini ishlab chiqish va tasdiqlash bilan bogʻliq holda amalga oshiriladi. 19. Oʻzbekiston Respublikasi Xalq taʼlimi vazirligi hamda Oliy va oʻrta maxsus taʼlim vazirligi umumtaʼlim fanlaridan zarur darsliklar va oʻquv-metodik majmualar bilan taʼminlanganligi boʻyicha umumiy oʻrta va oʻrta maxsus taʼlim muassasalari kutubxona jamgʻarmalarini har yili 15-iyungacha inventarizatsiyadan oʻtkazadi va natijalarini tahlil qiladi. Ushbu inventarizatsiya natijalari boʻyicha Oʻzbekiston Respublikasi Xalq taʼlimi vazirligi keyingi kalendar yili uchun umumtaʼlim fanlaridan darsliklar va oʻquv-metodik majmualarga boʻlgan ehtiyojning prognoz koʻrsatkichlarini shakllantiradi va har yili 20-iyunga qadar Direksiyaga quyidagi koʻrsatkichlar kesimida taqdim etishlari lozim: umumtaʼlim fanlari boʻyicha taʼlim tili, nomi, sinflar va bosqichlar kesimida; chakana savdo tarmogʻi orqali, kutubxona jamgʻarmasi hisobidan bepul va ijara asosida taʼminlanish kesimida. 20. Direksiya har yili 1-iyulga qadar keyingi kalendar yil uchun Jamgʻarma daromadlari va xarajatlarining istiqbol parametrlarini ishlab chiqadi, Vasiylik kengashi bilan kelishadi va Oʻzbekiston Respublikasi Moliya vazirligiga koʻrib chiqish uchun taqdim etadi. Yakuniy ehtiyoj Oʻzbekiston Respublikasi Xalq taʼlimi vazirligi tomonidan aniqlanadi va keyingi oʻquv yili uchun umumtaʼlim fanlari boʻyicha taʼlim tili, nomi, sinflar va bosqichlar kesimida darsliklar hamda oʻquv-metodik majmualarni nashr etish va xarid qilish istiqbol kvotalari shakllantirilgandan soʻng Jamgʻarmaga taqdim etiladi. 21. Jamgʻarma daromadlari va xarajatlarining prognoz parametrlari keyingi yil uchun Oʻzbekiston Respublikasi Davlat budjeti parametrlari tasdiqlangandan soʻng bir oy muddatda Vasiylik kengashi tomonidan tasdiqlanadi. 22. Jamgʻarma mablagʻlarini shakllantirish manbalari quyidagilar hisoblanadi: Oʻzbekiston Respublikasi Davlat budjeti mablagʻlari; umumiy oʻrta va oʻrta maxsus taʼlim muassasalaridan tushadigan ijaraga berilgan darsliklar boʻyicha ijara toʻlovlari; grantlar, kreditlar hamda Oʻzbekiston Respublikasi rezidentlari va norezidentlari — yuridik va jismoniy shaxslar, xalqaro tashkilotlar va moliyaviy institutlarning homiylik xayriyalari; Jamgʻarmaning vaqtincha boʻsh turgan mablagʻlarini tijorat banklari depozitlariga joylashtirilishidan olinadigan daromadlar; keyinchalik foydalanishga yaroqsiz boʻlgan darsliklar va oʻquv-metodik majmualarni utilizatsiya qilishdan tushgan tushumlar; nashriyotlar va bosmaxonalarga darsliklarni chakana savdo tarmogʻi orqali sotilishini qoʻllab quvvatlash uchun qisqa muddatli maqsadli ssudalar ajratish evaziga tushgan foiz daromadlari; qonun hujjatlari bilan taqiqlanmagan boshqa manbalar. 23. Oʻzbekiston Respublikasi Xalq taʼlimi vazirligi tomonidan xarajatlar smetasida nazarda tutilmagan mablagʻlar (shu jumladan, nashriyotlar, va bosmaxonalar, shuningdek darsliklar va oʻquv-metodik majmualarni yetkazib berishni amalga oshiruvchi tashkilotlar tomonidan shartnoma majburiyatlari bajarilmaganligi yoki belgilangan muddatlarda bajarilmaganligi uchun jarima va penyalarni qoʻllashdan olingan mablagʻlar) ni sarflash taqiqlanadi va mazkur mablagʻlar Jamgʻarmaga qaytarilishi lozim. 24. Jamgʻarmaning daromadlari va xarajatlari Oʻzbekiston Respublikasi Moliya vazirligining axborot tizimida ochilgan Jamgʻarmaning daromadlari va xarajatlari boʻyicha tegishli shaxsiy gʻazna hisobvaraqlari orqali amalga oshiriladi. 25. Jamgʻarma mablagʻlaridan faqat quyidagi maqsadlarda foydalaniladi: oʻrnatilgan tartibda shakllantirilgan va tasdiqlangan istiqbol kvotalariga asosan umumiy oʻrta va oʻrta maxsus taʼlim muassasalariga Oʻzbekiston Respublikasi Davlat budjeti va Jamgʻarma aylanma mablagʻlari hisobidan nashr va qayta nashr etiladigan darsliklar va oʻquv-metodik majmualarni xarid qilish va yetkazib berishni moliyalashtirishga; darsliklarni chop etish boʻyicha tasdiqlangan kvotalarga ega boʻlgan nashriyotlar va bosmaxonalarga darsliklarni chakana savdo tarmogʻi orqali sotilishini qoʻllab quvvatlash, ularning aylanma mablagʻlarini toʻldirishga Oʻzbekiston Respublikasi Markaziy bankining qayta moliyalash stavkasidan kam boʻlmagan foizda maqsadli ssudalar ajratishga; darslik va oʻquv-metodik majmualarni chop etish jarayoniga tayyorlash va ekspertiza qilish ishlarini moliyalashtirishga; Vasiylik kengashi tomonidan tasdiqlangan smeta xarajatlariga muvofiq darsliklarni yaratish, chop ettirish, yetkazish hamda darsliklar bilan taʼminlash tizimini uzluksiz faoliyat koʻrsatishi bilan bogʻliq xarajatlarni qoplashga; Vasiylik kengashi tomonidan tasdiqlangan xarajatlar smetalariga muvofiq Direksiyani saqlash xarajatlarini qoplashga foydalaniladi. 26. Jamgʻarma Oʻzbekiston Respublikasi Xalq taʼlimi vazirligiga quyidagi yoʻnalishlar boʻyicha umumiy oʻrta va oʻrta maxsus taʼlim muassasalari kutubxona jamgʻarmalari uchun darslik va oʻquv-metodik majmualarni ekspertiza qilish, xarid qilish va yetkazib berish xarajatlarini qoplashga mablagʻlar ajratadi: birinchi sinf oʻquvchilari uchun; “Mehribonlik” uylari tarbiyalanuvchilari, jismoniy yoki psixik rivojlanishida nuqsoni boʻlgan bolalar uchun ixtisoslashtirilgan maktablar va maktab-internatlarning oʻquvchilari uchun; ijtimoiy yordamga muhtoj boʻlgan oilalardagi oʻquvchilar uchun; ijara asosida berish uchun; oʻqituvchilar uchun. 27. Jamgʻarma mablagʻlari hisobidan taʼlim muassasalariga yetkazilgan darsliklar va oʻquv-metodik majmualar bilan oʻquvchilar va oʻqituvchilarni taʼminlash vazifasi umumiy oʻrta va oʻrta maxsus taʼlim muassasalari rahbarlari zimmasiga yuklatiladi. 28. Darsliklar va oʻquv majmualarini xarid qilish boʻyicha tasdiqlangan kvotalarga muvofiq Oʻzbekiston Respublikasi Xalq taʼlimi vazirligi tomonidan umumtaʼlim fanlaridan darsliklar va oʻquv-metodik majmualarni xarid qilish qonun hujjatlarida belgilangan tartibda amalga oshiriladi. Bunda darsliklar va oʻquv-metodik majmualarni umumiy oʻrta taʼlim muassasalarigacha yetkazib berish belgilangan tartibda amalga oshiriladi. Umumiy oʻrta va oʻrta maxsus taʼlim muassasalari uchun umumtaʼlim fanlaridan darsliklar va oʻquv-metodik majmualarni xarid qilish va yetkazib berish yuzasidan Oʻzbekiston Respublikasi Xalq taʼlimi vazirligi bilan tuzilgan shartnomalar boʻyicha xarajatlarni Jamgʻarma tomonidan moliyalashtirish qonun hujjatlariga muvofiq amalga oshiriladi. 29. Oʻrta maxsus taʼlim muassasalari va nodavlat umumtaʼlim maktablarining oʻquvchilarini qonun hujjatlariga muvofiq umumtaʼlim fanlaridan darsliklar bilan taʼminlash Oʻzbekiston Respublikasi Xalq taʼlimi vazirligining hududiy boshqaruv organlari bilan tuzilgan shartnomalarga asosan amalga oshiriladi. 30. Xarid qilishning tasdiqlangan istiqbol kvotalaridagi darsliklar va oʻquv-metodik majmualarni chop etuvchi nashriyotlar va bosmaxonalarga chakana savdo tarmogʻi orqali sotiladigan darsliklarni nashr etishga ularning aylanma mablagʻlari yetishmay qolgan taqdirda, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligining taklifiga koʻra jamgʻarma mablagʻlari hisobidan belgilangan tartibda ssudalar ajratilishi mumkin. 31. Darsliklar va oʻquv-metodik majmualar harakati, ularning ijara toʻlovlari va boshqa tushumlar boʻyicha buxgalteriya hisobi va hisoboti tuman (shahar) xalq taʼlimi boʻlimlarining markazlashtirilgan moliya-buxgalteriya xizmatlari va oʻrta maxsus taʼlim muassasalari tomonidan olib boriladi. Bunda Jamgʻarmaga taqdim etilgan maʼlumotlarning toʻgʻriligi boʻyicha javobgarlik ushbu tashkilotlar rahbari va bosh buxgalteri zimmasiga yuklatiladi. 32. Moliya vazirligi hududiy gʻaznachilik boʻlinmalari Direksiyaning hududiy vakillari talabnomalariga asosan umumiy oʻrta va oʻrta maxsus taʼlim muassasalari yoki tuman (shahar) xalq taʼlimi boʻlimlarining markazlashtirilgan moliya-buxgalteriya xizmatlari hamda oʻrta maxsus taʼlim muassasalarining mos gʻazna hisobvaraqlaridan koʻchirmalar taqdim etadi. 33. Direksiyaning hududiy vakillari: hududdagi umumiy oʻrta va oʻrta maxsus taʼlim muassasalari boʻyicha ijara tizimining yuritilishi boʻyicha ishlarni muvofiqlashtiradi va nazorat qiladi; ijara toʻlovlari tushumlari boʻyicha monitoring olib boradi, hisobotlarni yigʻadi hamda xalq taʼlimi hududiy organlari bilan hamkorlikda umumiy oʻrta va oʻrta maxsus taʼlimi muassasalarining umumtaʼlim fanlaridan darsliklar va oʻquv-metodik majmualarga buyurtmalarini umumlashtiradi; ijara tizimi masalalari boʻyicha tuman (shahar) xalq taʼlimi boʻlimlarining markazlashtirilgan moliya-buxgalteriya xizmatlari, oʻrta maxsus taʼlim muassasalari hamda gʻaznachilik boʻlinmalari bilan oʻzaro hamkorlik qiladi, ulardan hududlar va umumiy oʻrta va oʻrta maxsus taʼlim muassasalari kesimida ijara toʻlovlari tushumlari boʻyicha aniq hisobotlarni muntazam olib turadi; oʻz faoliyati yuzasidan Direksiyaga doimiy ravishda hisobot berib boradi. 34. Qoraqalpogʻiston Respublikasi Xalq taʼlimi vazirligi, hududiy xalq taʼlimi boshqarmalari va oʻrta maxsus taʼlim muassasalari, Direksiyaning hududiy vakillari har yarim yilda bir marotaba tegishli hududlar boʻyicha darsliklar va oʻquv-metodik majmualar harakati hamda saqlanishi toʻgʻrisida umumlashtirilgan hisobotlarni, hisobot davridan keyingi oyning 25-sanasidan kechiktirmasdan Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi hamda Direksiyaga taqdim etadi. 35. Ijara toʻlovlarining toʻliq va toʻgʻri hisoblanishi hamda undirilishi boʻyicha javobgarlik umumiy oʻrta va oʻrta maxsus taʼlim muassasalari hamda hududiy xalq taʼlimi boshqaruvi organlari rahbarlari zimmasiga yuklatiladi. 36. Ijara toʻlovlari tijorat banklari orqali naqd pul yoki naqd pulsiz shaklda (bank plastik kartochkalari orqali va pul oʻtkazish yoʻli bilan) toʻlanadi. Bunda toʻlovning amalga oshirilganligini tasdiqlovchi hujjat nusxasi umumiy oʻrta va oʻrta maxsus taʼlim muassasalariga taqdim etiladi. 37. Oʻzbekiston Respublikasi Xalq taʼlimi vazirligining hududiy boshqaruv organlari hamda oʻrta maxsus taʼlim muassasalari rahbarlari darsliklar va oʻquv-metodik majmualarning oʻz vaqtida va talab darajasida yetkazilishi boʻyicha nazorat olib boradilar. 38. Umumiy oʻrta va oʻrta maxsus taʼlim muassasalari tomonidan darsliklar va oʻquv-metodik majmualarning saqlanishi va foydalanilishini hamda ijara toʻlovlari boʻyicha dastlabki hisob-kitob hujjatlarining yuritilishini nazorat qilish va ijara toʻlovlari undirilishini taʼminlash tegishli hududiy xalq taʼlimi va moliya organlari, oʻrta maxsus taʼlim muassasalari hamda Direksiyaning hududiy vakillari tomonidan amalga oshiriladi. 39. Ijara tizimi uchun nashr etilgan darsliklardan foydalanish muddatidan qatʼiy nazar, bepul foydalanishga yoʻl qoʻyilmaydi. 40. Jamgʻarma mablagʻlarining kelib tushishi va undan foydalanilishining buxgalteriya hisobini yuritish, shuningdek, hisobotlarni tuzish Direksiya tomonidan qonun hujjatlarida belgilangan tartibda amalga oshiriladi. 41. Jamgʻarmaning mol-mulki asosiy fondlar, asbob-uskunalar, aylanma mablagʻlar va mablagʻ bilan taʼminlashning barcha manbalari hisobiga sotib olingan boshqa moddiy boyliklardan iboratdir. 42. Jamgʻarma mol-mulkining qiymati uning mustaqil balansida aks ettiriladi. 43. Jismoniy va yuridik shaxslar tomonidan homiylik xayriyalari sifatida oʻtkazilgan mablagʻlar hisobidan sotib olingan mulklar Jamgʻarmaning shaxsiy mulki hisoblanadi. 44. Jamgʻarma oʻziga tegishli mol-mulkka oid majburiyatlari boʻyicha qonun hujjatlariga muvofiq javob beradi. 45. Jamgʻarmada oʻtkazilgan auditorlik xulosalari va hisobotlari Direksiya tomonidan Vasiylik kengashi muhokamasiga kiritiladi. 46. Jamgʻarma mablagʻlaridan asosli va maqsadli foydalanilishi ustidan nazorat qilish Oʻzbekiston Respublikasi Xalq taʼlimi vazirligi tomonidan amalga oshiriladi. 47. Jamgʻarmani qayta tashkil etish va tugatish qonun hujjatlarida belgilangan tartibda amalga oshiriladi. 48. Mazkur Nizom talablari buzilishida aybdor boʻlgan shaxslar qonunchilikda belgilangan tartibga muvofiq javob beradilar. Bosqichlar Subyektlar Tadbirlar Bajarish muddatlari 1-bosqich Xalq taʼlimi vazirligi, Oliy va oʻrta maxsus taʼlim vazirligi Umumtaʼlim fanlaridan zarur darsliklar va oʻquv-metodik majmualar bilan taʼminlanganligi boʻyicha umumiy oʻrta va oʻrta maxsus taʼlim muassasalari kutubxona jamgʻarmalarini inventarizatsiyadan oʻtkazadi kelgusi yil uchun joriy yilning 15-iyunigacha 2-bosqich Xalq taʼlimi vazirligi Inventarizatsiya natijalarini tahlil qilgan holda keyingi kalendar yili uchun umumtaʼlim fanlaridan darsliklar va oʻquv-metodik majmualarga boʻlgan ehtiyojning prognoz koʻrsatkichlarini chakana savdo tarmogʻi orqali, kutubxona jamgʻarmasi hisobidan bepul va ijara asosida taʼminlanish kesimida Direksiyaga taqdim etadi. har yili 20-iyunga qadar 3-bosqich Direksiya Jamgʻarma daromadlari va xarajatlarining istiqbol parametrlarini ishlab chiqadi, Vasiylik kengashi bilan kelishadi va Oʻzbekiston Respublikasi Moliya vazirligiga koʻrib chiqish uchun taqdim etadi. har yili 1-iyulga qadar keyingi kalendar yil uchun 4-bosqich Vasiylik kengashi Jamgʻarma daromadlari va xarajatlarining prognoz parametrlari keyingi yil uchun tasdiqlanadi. Oʻzbekiston Respublikasi Davlat budjeti parametrlari tasdiqlangandan soʻng bir oy muddatda